SET เปิดบ่ายไหลต่อ! ล่าสุดลบ 20 จุด เจอแรงขายก่อนหยุดยาว เสี่ยงหลุดแนวรับ 1,336 จุด
SET เปิดบ่ายไหลต่อ! ล่าสุดลบ 20 จุด เจอแรงขายก่อนหยุดยาว เสี่ยงหลุดแนวรับ 1,336 จุด
SET เปิดบ่ายไหลต่อ! ล่าสุดลบ 20 จุด เจอแรงขายก่อนหยุดยาว เสี่ยงหลุดแนวรับ 1,336 จุด
24 ก.ค. 2563

ผู้สื่อข่าวรายงานว่า ดัชนีตลาดหุ้นไทย ล่าสุด ณ เวลา 14.37 น. อยู่ที่ระดับ 1,338.70 จุด ปรับตัวลดลง 20.95 จุด สูงสุดที่ระดับ 1,350.93 จุด ต่ำสุดที่ระดับ 1,338.27 จุด ด้วยมูลค่าการซื้อขาย 2.74 หมื่นล้านบาท
ทั้งนี้ บล.กสิกรไทย ระบุในบทวิเคราะห์ โดยมีมุมมองต่อตลาดบ่ายนี้ ว่า SET index แกว่งตัวในแดนลบต่อเนื่องจากช่วงเช้า ให้กรอบการเคลื่อนไหวที่ 1,335-1,350 จุด สัปดาห์หน้าคาดตลาดจะให้น้ำหนักกับ 1)การระบาด COVID-19 ในสหรัฐฯ, 2)การพัฒนา Vaccine และ 3)การประชุม FOMC ซึ่งอาจมีการพูดถึงมาตรการ Yield curve control
กลยุทธ์การลงทุนในภาวะตลาด sideway เน้น selective buy หุ้นแนะนำภาคบ่ายเลือก JMT ผู้ประกอบธุรกิจบริหารหนี้ ซึ่งจะสามารถซื้อหนี้มาบริหารได้สูงขึ้นในภาวะปัจจุบันที่หนี้เสียต่อสินเชื่อสูงขึ้น
ด้าน บล.ซีจีเอส-ซีไอเอ็มบี ระบุในบทวิเคราะห์ว่า SET ช่วงเช้าปิดที่ระดับ 1,342.99 จุด ลดลง 16.66 จุด (-1.23%) มูลค่าการซื้อขายราว24,847 ล้านบาท หุ้นไทยเช้านี้ปรับลงตามตลาดต่างประเทศที่ส่วนใหญ่เป็นลบเนื่องจากถูกกดดันจากตัวเลขผู้ยื่นขอสวัสดิการว่างงานสูงกว่าที่ตลาดคาดไว้ นอกจากนี้นักลงทุนยังกังวลเกี่ยวกับข้อพิพาทระหว่างสหรัฐ-จีนที่ส่งสัญญาณรุนแรงขึ้น หลังรัฐบาลสหรัฐสั่งปิดสถานกงสุลจีนที่เมืองฮิวสตัน ขณะที่จีนตอบโต้โดยประกาศให้สหรัฐปิดสถานกงสุลในเมืองเฉินตู บ้านเรากระทรวงพาณิชย์เผยตัวเลขส่งออกเดือนมิ.ย. -23.17% ต่ำกว่าที่ตลาดคาดไว้ที่ -6.4% ถึง -15% ส่งผลให้มีแรงขายทำกำไรเพื่อลดความเสี่ยงก่อนวันหยุดยาว
ขณะที่ ตลาดช่วงบ่าย คาดดัชนีจะยังผันผวนต่อแม้จะรีบาวส์ขึ้นมาได้ แต่สุดท้ายจะถูกขายจากแรงขายลดความเสี่ยงช่วงหยุดยาว แนวที่ดัชนีน่าจะรีบาวส์ในช่วงบ่าย คือ 1340+/- จุดแต่คงไม่แรง เพราะตลาดกำลังกังวลกับเรื่องการโต้ตอบการปิดสถานกงศุลระหว่างจีนกับสหรัฐ และตัวเลขส่งออก สถานการณ์ตอนนี้ดีสุด คือ รอดูทิศทางตลาดในสัปดาห์หน้าแรงซื้อที่เข้ามาในช่วงเช้าถือเป็นการเก็งกำไรล้วนๆ โดยเฉพาะหุ้นเล็ก ความเสี่ยงที่จะถูกขายช่วงบ่ายยังสูงมากในกลุ่มเกษตร ชิ้นส่วน สินเชื่อเช่าซื้อ เครื่องดื่ม พลังงาน และผลิตไฟฟ้า หากเกิดการรีบาวส์ในช่วงบ่ายให้ใช้เป็นจังหวะขาย แต่หากลงหลุด 1340 ท่ามกลางวอลุ่มเพิ่มยังไม่ต้องรับ โดยมองแนวต้านที่ 1,348-1,350 จุด และแนวรับที่ 1,340-1,336 จุด แนะนำ CPALL CRC
 
 